'राना, हेडली 26/11 के लिए बनी टीम का हिस्सा थे'  
तहव्वुर राना और डेविड कोलमैन हेडली दोनों ही 26/11 को हुए मुंबई हमलों के लिए बनी टीम का हिस्सा थे।
तहव्वुर राना और डेविड कोलमैन हेडली दोनों ही 26/11 को हुए मुंबई हमलों के लिए बनी टीम का हिस्सा थे। ये कहना है अमेरिकी फेडरल एटॉर्नी विकी पीटर्स का। पीटर्स ने कहा कि राना के खिलाफ मिले सबूतों से बचाव पक्ष के दावे बेकार साबित हो रहे हैं कि राना मुंबई हमलों में शामिल नहीं था।   उन्होंने कहा कि राना ने हेडली के साथ मिलकर षडयंत्र रचा और हेडली ने राना को बेवकूफ नहीं बनाया था।   राना आतंकी हमलों के प्लान के बारे में जानता था और उसने इन्हें अंजाम देने में हेडली की पूरी मदद की। साथ ही उन्होने बताया कि राना मुंबई हमलों के बारे में मई 2008 से जानता था और उसे हेडली के पाकिस्तानी मददगार रहे हूजी कमांडर इल्यास कश्मीरी और साजिद मीर के बारे में भी पता था और हेडली हर बार भारत से लौटने पर राना को पूरी जानकारी देता था।